ISSN 2490-2950

|  |  |  |
| --- | --- | --- |
| Prvi.jpg | | 22. VII 2016. Број **184/16** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јул 2016.** |

**Рeални раст тромјесечног бруто домаћег производа (I 2016/I 2015) 2,2%**

Тромјесечни бруто домаћи производ реално је већи за 2,2% у првом тромјесечју 2016. године у односу на прво тромјесечје 2015. године.

Посматрано по подручјима класификације дјелатности груписаним на ниво А10, у првом тромјесечју 2016. године бруто додата вриједност реално је већа у подручјима *Вађење руда и камена; Прерађивачка индустрија; Производња и снабдијевање електричном енергијом, гасом, паром и климатизација; Снабдијевање водом, канализација, управљање отпадом и дјелатности санације (ремедијације) животне средине* *(B,C,D,E)* за 6,6%, *Пољопривреда, шумарство и риболов (А)* за 4,2%, *Финансијске дјелатности и дјелатности осигурања (K)* за 2,5%, док је реално мања у подручјима *Грађевинарство (F)* за 3,4% и *Информације и комуникације (Ј)* за 1,9%.

**Просјечна нето плата у јуну 845 КМ**

**Највиша просјечна нето плата у подручју *Информације и комуникације* 1 280 КМ, а најнижа у подручју *Административне и помоћне услужне дјелатности* 521 КМ**

Просјечна мјесечна нето платазапослених у Републици Српској,исплаћена у јуну 2016. године износила је845 КМ, а просјечна мјесечна бруто плата 1 358 КМ.

У односу на јун 2015. године, просјечна нето плата исплаћена у јуну 2016. реално је већа за 1,8%, док је у односу на мај 2016. године реално већа за 0,6%.

До повећања просјечне нето плате у јуну 2016. у односу на мај 2016. дошло је углавном због већег броја плаћених часова рада (нарочито часова рада на државни празник) у подручјима дјелатности Информације и комуникације, Вађење руда и камена и Производња и снабдијевање електричном енергијом, гасом, паром и климатизација, а која запошљавају значајан број радника.

Посматрано по подручјима, у јуну 2016. године, највиша просјечна нето плата исплаћена је у подручју *Информације и комуникације* и износила је 1 280 КМ. Са друге стране, најнижа просјечна нето плата у јуну 2016. исплаћена је у подручју *Административне и помоћне услужне дјелатности* 521 КМ.

У јуну 2016. године, у односу на мај 2016, номинални раст нето плате забиљежен је у подручјима *Информације и комуникације* 11,0%, *Пословање некретнинама* 5,4% и *Стручне, научне и техничке дјелатности* 5,3%.

Смањење плате, у номиналном износу, забиљежено је у подручју *Дјелатности здравствене заштите и социјалног рада* 0,4%.

КМ



Графикон 1. Просјечнe нето платe запослених по мјесецима

**Мјесечна инфлација у јуну 2016. године -0,2%**

**Годишња инфлација (VI 2016/VI 2015) -1,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јуну 2016. године у односу на претходни мјесец, у просјеку су ниже за 0,2%, док су на годишњем нивоу, у просјеку ниже за 1,6%.

Од 12 главних одјељака производа и услуга, више цијене забиљежене су у четири, ниже цијене у четири, док су цијене у четири одјељака, у просјеку остале непромијењене.

Највећи раст цијена у јуну забиљежен је уодјељку *Превоз* (0,9%) због корекција набавних цијена горива, затим у одјељку Рекреација и Култура (0,3%), усљед виших цијена у групи услуге за рекреацију и спорт (13,5%). Благи раст цијена забиљежен је у одјељку *Здравство* (0,1%) усљед мањег броја нових добављачких цијена лијекова и у одјељку *Ресторани и хотели* (0,1%) усљед нових цијена пића у групи угоститељске услуге.

У одјељцима*, Становање, Комуникације, Образовање* и *Остала добра и услуге* цијене су у просјеку остале непромијењене.

Највећи пад цијена у јуну забиљежен је у одјељку *Одјећа и обућа* (1,5%), усљед разних врста сезонских попуста, највише у групи спортска обућа (1,6%), затим у одјељку *Храна и безалкохолна пића* (0,8%) највише због нижих/сезонских цијена поврћа (9,6%), али и већег броја акцијских цијена код осталих група у оквиру одјељка Храна. Ниже цијене забиљежене су још у одјељку *Намјештај и покућство* (0,6%) усљед различитих врста попуста у групи производи за чишћење и одржавање домаћинства (2,0%), те у одјељку *Алкохолна пића и дуван* (0,1%).

Графикон 2. Мјесечна и годишња инфлација

**Календарски прилагођена индустријска производња (VI 2016/VI 2015.) већа 4,0%**

**Број запослених у индустрији (VI 2016/VI 2015.) већи 0,3%**

**Календарски прилагођена индустријска производња** у јуну 2016. године у поређењу са јуном 2015. већа је за 4,0%. У *Прерађивачкој индустрији* забиљежен је пад од 0,9% и у подручју *Вађење руда и камена* пад од 17,1%, док је у подручју *Производња и снабдијевање електричном енергијом, гасом, паром и климатизацији* остварен раст од 35,5%. Посматрано према главним индустријским групама по основу економске намјене производа, производња капиталних производа у јуну 2016. године у поређењу са јуном 2015, већа је за 26,3%, енергије за 7,2%, интермедијарних производа за 1,1% и нетрајних производа за широку потрошњу за 0,6%, док је производња трајних производа за широку потрошњу мања за 10,4%.

**Број запослених у индустрији** у јуну 2016. године у односу на просјечан мјесечни број запослених у 2015. години већи је за 0,6%, у односу на мај 2016. године за 0,4% и у односу на исти мјесец прошле године за 0,3%. Број запослених у индустрији у периоду јануар – јун 2016. године, у односу на исти период прошле године, већи је за 0,7%. У истом периоду у подручју *Прерађивачка индустрија* остварен је раст од 1,0%, док је у подручју *Производња и снабдијевање електричном енергијом, гасом, паром и климатизацији* забиљежен пад од 0,7%. У подручју *Вађења руда и камена* број запослених је остао непромијењен.

Графикон 3. Индекси индустријске производње, јун 2012 – јун 2016. (∅2010=100)

**Покривеност увоза извозом (у периоду I-VI 2016.) 65,5%**

У јуну 2016. године остварен је извоз у вриједности од 248 милиона КМ и увоз у вриједности од 418 милиона КМ.

У оквиру укупно остварене робне размјене Републике Српске са иностранством у јуну ове године, проценат покривености увоза извозом износио је 59,3%. Проценат покривености увоза извозом за првих шест мјесеци текуће године износио је 65,5%.

У периоду јануар - јун 2016. остварен је извоз у вриједности од милијарду 345 милиона КМ, што је за 8,3% више у односу на исти период претходне године. Увоз је, у истом периоду, износио 2 милијарде 54 милиона КМ, што је за 2,0% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - јун 2016. године, највише се извозило у Италију и то у вриједности од 254 милиона КМ, односно 18,8%, те у Њемачку 161 милион КМ, односно 12,0% од укупног оствареног извоза. У истом периоду, највише се увозило из Србије и то у вриједности од 369 милиона КМ, односно 18,0% и из Италије, у вриједности од 270 милиона КМ, односно 13,2% од укупно оствареног увоза.

Посматрано по групама производа, у периоду јануар - јун 2016. године, највеће учешће у извозу остварују обрађено дрво и то 82 милиона КМ, што износи 6,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 224 милиона КМ, што износи 10,9% од укупног увоза.

хиљ. КМ

2015

2016

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика националних рачуна**  Жана Алагић  [zana.alagic@rzs.rs.ba](mailto:zana.alagic@rzs.rs.ba)  Драгана Куновац  [dragana.kunovac@rzs.rs.ba](mailto:dragana.kunovac@rzs.rs.ba)  **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Владан Сибиновић, главни уредник  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |